ระเบียบมหาวิทยาลัยวลัยลักษณ์ระเบียบมหาวิทยาลัยวลัยลักษณ์ว่าด้วยการเร่งรัดการปฏิบัติงานพ.ศ. ๒๕๔๐ เพื่อให้การบริหารงานของมหาวิทยาลัยวลัยลักษณ์มีประสิทธิภาพ ประสิทธิผล สามารถให้บริการแก่ประชาชน หน่วยงานภายนอก และหน่วยงานในสังกัดได้โดยสะดวกเรียบร้อย และรวดเร็วสมเจตนารมณ์ของมหาวิทยาลัยอาศัยอำนาจตามความในมาตรา ๑๖ (๒)แห่งพระราชบัญญัติมหาวิทยาลัยวลัยลักษณ์ พ.ศ. ๒๕๓๕ สภามหาวิทยาลัยวลัยลักษณ์ในการประชุมครั้งที่ ๔/๒๕๔๐ เมื่อวันที่ ๔ ตุลาคม ๒๕๔๐จึงวางระเบียบว่าด้วยการเร่งรัดการปฏิบัติงานของมหาวิทยาลัยไว้ ดังต่อไปนี้ข้อ ๑ระเบียบนี้เรียกว่า ระเบียบมหาวิทยาลัยวลัยลักษณ์ ว่าด้วยการเร่งรัดการปฏิบัติงาน พ.ศ. ๒๕๔๐ข้อ ๒[๑] ให้ใช้ระเบียบนี้ตั้งแต่วันถัดจากวันประกาศเป็นต้นไปข้อ ๓ในระเบียบนี้มหาวิทยาลัย หมายถึง มหาวิทยาลัยวลัยลักษณ์อธิการบดี หมายถึง อธิการบดีมหาวิทยาลัยวลัยลักษณ์พนักงาน หมายถึง พนักงานมหาวิทยาลัยวลัยลักษณ์ข้อ ๔บรรดาระเบียบ คำสั่ง หรือประกาศของมหาวิทยาลัยเกี่ยวกับการเร่งรัดการปฏิบัติงานที่มีอยู่หากมีข้อความใดขัดหรือแย้งกับระเบียบนี้ให้ใช้ระเบียบนี้แทนข้อ ๕ระเบียบนี้มิให้ใช้บังคับแก่การปฏิบัติงานที่มีกำหนดเวลา หรือหลักเกณฑ์และวิธีการไว้แล้ว โดยเฉพาะพระราชบัญญัติมหาวิทยาลัยข้อ ๖ให้อธิการบดี รักษาการให้เป็นไปตามระเบียบนี้หมวด ๑การเร่งรัดการปฏิบัติงานที่เกี่ยวกับประชาชน ข้อ ๗ให้พนักงานที่มีหน้าที่เกี่ยวกับประชาชน ในกรณีที่ได้รับการร้องขอหรือขอรับบริการจากมหาวิทยาลัยภายในขอบข่ายอำนาจหน้าที่ของมหาวิทยาลัยปฏิบัติหน้าที่ด้วยความรับผิดชอบและรวดเร็ว และจะต้องแจ้งผลการพิจารณาคำขอ ร้องขอหรือคำขอรับบริการภายใน ๓ วัน นับจากวันได้รับคำร้องขอ หรือคำขอรับบริการนั้น ๆจากประชาชนในกรณีที่ไม่อาจแจ้งผลการพิจารณาภายในกำหนดดังกล่าวข้างต้นได้ให้เจ้าหน้าที่ผู้รับผิดชอบแจ้งเหตุแห่งการขัดข้องนั้น ให้ผู้ร้องขอหรือผู้ขอรับบริการทราบ และบันทึกเหตุแห่งความขัดข้องนั้นไว้ในหนังสือคำร้อง หรือคำขอรับบริการนั้น ๆด้วยแล้วรีบดำเนินการให้แล้วเสร็จภายใน ๑๕ วัน นับจากวันที่ได้รับหนังสือคำร้องหรือคำขอรับบริการข้อ ๘ให้พนักงานที่ปฏิบัติหน้าที่เกี่ยวกับการเงิน การงบประมาณ การพัสดุ การซื้อและการจ้างปฏิบัติตามระเบียบของมหาวิทยาลัยที่ว่าด้วยการนั้นโดยเคร่งครัดการตรวจรับสิ่งของ หรือการตรวจรับงานจ้างตามสัญญาที่ทำกับเอกชนให้คณะกรรมการตรวจรับและรายงานผลโดยเร็วที่สุด ภายในกำหนด ๓ วันเป็นอย่างช้าแต่ต้องไม่เกิน ๗ วัน สำหรับคณะกรรมการที่เป็นบุคคลภายใน และไม่เกิน ๑๐ วันสำหรับคณะกรรมการที่มีบุคคลภายนอกด้วย ทั้งนี้นับแต่วันส่งมอบงานหรือส่งของตามสัญญา และให้ส่งเรื่องเบิกจ่ายเงินทันทีการชำระหนี้การซื้อหรือการจ้างให้พนักงานที่รับผิดชอบด้านการเงิน ดำเนินการจัดการให้ได้มีการชำระหนี้ภายในกำหนด ๕ วันนับแต่วันที่กรรมการได้ตรวจรับเรียบร้อยแล้วการคืนหลักประกันการยื่นประกวดราคาแก่ผู้มีสิทธิได้รับคืนให้หน่วยงานซึ่งเป็นเจ้าของเรื่องดำเนินการคืนเอกสารให้ผู้เข้าประกวดราคาภายใน ๓ วันนับแต่วันที่ทราบผลการประกวดราคายกเว้นในรายซึ่งมหาวิทยาลัยจะต้องเก็บหลักฐานไว้เพื่อประกอบการทำสัญญาในกรณีที่มีข้อขัดข้องไม่อาจปฏิบัติตามระเบียบของมหาวิทยาลัยได้ ให้รายงานผู้บังคับบัญชาทราบโดยเร็ว อย่างช้าไม่เกิน ๓ วันนับแต่วันที่ทราบเหตุการณ์ขัดข้องหรือระยะเวลาแห่งการนั้นได้สิ้นสุดลงหมวด ๒การเร่งรัดการปฏิบัติงานที่เกี่ยวกับหน่วยงานภายนอก ข้อ ๙ให้พนักงานผู้มีหน้าที่รับผิดชอบ ชี้แจงข้อปฏิบัติงานที่หน่วยงานภายนอกได้มีคำขอมา ภายใน ๗ วัน นับแต่วันที่ได้รับคำขอนั้นแต่ถ้ามีเหตุขัดข้องไม่อาจดำเนินการหรือชี้แจงได้ภายในกำหนดดังกล่าวให้มีหนังสือแจ้งให้หน่วยงานที่มีหนังสือติดต่อมาทราบภายใน ๓ วัน นับแต่วันที่ทราบถึงเหตุขัดข้องและหากการดำเนินการไม่แล้วเสร็จตามกำหนดดังกล่าว ให้ชี้แจงเหตุผลต่อผู้บังคับบัญชาตามลำดับชั้นเพื่อเร่งรัดต่อไปหมวด ๓การเร่งรัดการปฏิบัติงานภายในมหาวิทยาลัย ข้อ ๑๐ให้พนักงานสายวิชาการที่ปฏิบัติหน้าที่เกี่ยวกับการเรียนการสอนหรือการอื่นใดซึ่งอยู่ในหน้าที่รับผิดชอบ ปฏิบัติงานอย่างมีประสิทธิภาพ ตรงต่อเวลารวดเร็วและตามกำหนดเวลาของมหาวิทยาลัยข้อ ๑๑ให้พนักงานผู้รับผิดชอบเกี่ยวกับการปฏิบัติหน้าที่ภายในหน่วยงานของมหาวิทยาลัย ปฏิบัติหน้าที่โดยเร็วให้แล้วเสร็จภายใน ๓ วันนับจากวันที่ได้รับหนังสือหรือคำร้องขอ หากมีเหตุขัดข้องไม่อาจปฏิบัติให้ทันกำหนดดังกล่าวให้บันทึกเหตุขัดข้องนั้นไว้ด้วยและให้เร่งดำเนินการให้แล้วเสร็จภายใน ๗ วัน นับจากวันที่ได้รับหนังสือหรือคำร้องขอนั้นข้อ ๑๒งานใดซึ่งผู้บังคับบัญชาจะต้องมีคำสั่ง หรือจะต้องแจ้งหรือชี้แจงการพิจารณาตามระยะเวลาที่กำหนดไว้ในหมวด ๑ หรือหมวด ๒ของระเบียบนี้แล้วแต่กรณี เจ้าหน้าที่ในเรื่องนั้น ๆจะต้องรีบดำเนินการเสนอความเห็นประกอบด้วยเหตุผลตามแนวทางที่มีระเบียบแบบแผนให้ถือปฏิบัติอยู่เสนอต่อผู้บังคับบัญชาโดยด่วนและต้องไม่เกิน๒ วัน ก่อนที่จะครบกำหนดวันที่ผู้บังคับบัญชาจะต้องมีคำสั่งในเรื่องนั้น ๆ ข้อ ๑๓ให้ผู้บังคับบัญชา ผู้รับผิดชอบทุกหน่วยงาน เร่งรัดการปฏิบัติงานของผู้ใต้บังคับบัญชา ให้เป็นไปตามระเบียบนี้โดยเคร่งครัดและพร้อมที่จะชี้แจงเหตุผลการล่าช้าในการปฏิบัติงานนั้น ๆ ต่ออธิการบดี หรือผู้ที่อธิการบดีมอบหมายภายใน ๓ วันนับแต่วันที่ได้รับหนังสือสอบถามจากอธิการบดีหรือผู้ที่อธิการบดีมอบหมายข้อ ๑๔เมื่อผู้บังคับบัญชาตรวจพบว่างานในหน้าที่ หรืองานที่ได้มอบหมายให้แก่ผู้ใต้บังคับบัญชาเกิดการล่าช้า อันเนื่องมาจากความบกพร่องขาดความรู้ความสามารถ หรือความเฉื่อยชาให้ผู้บังคับบัญชาเสนอต่อผู้บังคับบัญชาตามลำดับจนถึงอธิการบดี หรือผู้ที่อธิการบดีมอบหมายเพื่อพิจารณาโทษตามควรแก่กรณีโดยเคร่งครัดต่อไปหมวด ๔บทเบ็ดเตล็ด ข้อ ๑๕การนับระยะเวลาที่กำหนดไว้ในระเบียบนี้ ให้นับตั้งแต่วันที่ผู้รับคำขอได้รับเอกสารครบถ้วนสมบูรณ์แต่ในกรณีที่ผู้รับคำขอเห็นว่าเอกสารที่ได้รับยังไม่ครบถ้วนสมบูรณ์ ต้องแจ้งให้ผู้ยื่นคำขอทราบภายใน ๒ วันนับแต่วันที่ได้รับคำขอนั้นมาถึงตนข้อ ๑๖ระยะเวลาที่กำหนดไว้ในระเบียบนี้ ให้หมายถึงวันปฏิบัติงานตามปกติเท่านั้นประกาศ ณ วันที่ ๓๑ ตุลาคม พ.ศ. ๒๕๔๐เกษม สุวรรณกุลนายกสภามหาวิทยาลัยมณฑิตา/ผู้จัดทำ๒๓ พฤษภาคม ๒๕๕๔วิภา/ตรวจ๓๑ พฤษภาคม ๒๕๕๔[๑] ราชกิจจานุเบกษา เล่ม ๑๑๖/ตอนพิเศษ ๔๗ง/หน้า ๒๔/๕ กรกฎาคม ๒๕๔๒